जनता रोड पर, तो पीएम बंद वाहन में कैसे रहते
बनारसमें पीएम मोदी के रोड शो से विरोधी घबरा गए हैं। यूपी में सपा की सरकार है। परमिशन मिलने में बड़ी परेशानी है। ऐसा हो ही नहीं सकता कि बिना परमिशन के रोड शो हुआ हो। स्थानीय प्रशासन ने बंद वाहनों में पीएम के कार्यक्रम की मंजूरी दी थी। अब जनता रोड पर जाए, तो पीएम बंद वाहन में कैसे रह सकता है। पीएम मोदी इस बंद प्रथा में रहने वाले नहीं हैं। यह कहना है भाजपा के सांसद और अभिनेता-गायक मनोज तिवारी का। वे मंगलवार को एक निजी कार्यक्रम के सिलसिले में धनबाद आए थे। इस दौरान बलियापुर रोड में उन्होंने मीडिया से बातचीत में कहा कि यूपी में भाजपा को पूर्ण बहुमत मिलेगा। पार्टी 250 से अधिक सीटें जीतेगी। संख्या कम रहने पर गठबंधन की संभावना पर कुछ भी कहने से उन्होंने इनकार कर दिया। जीतने पर यूपी में पार्टी किसी सीएम बनाएगी, इस बारे में सांसद ने कहा कि यह भी कुछ दिनों में स्पष्ट हो जाएगा। नोटबंदी को पीएम का साहसी कदम बताते हुए मनोज तिवारी ने कहा कि इससे लोगों में खलबली है।
पूर्णशराबबंदी की योजना बना रही है पार्टी
शराबबंदीके मुद्दे पर भाजपा नेता ने कहा कि वे भी नशे के खिलाफ हैं, लेकिन तुगलकी फरमान के विरोधी हैं। भाजपा सरकार शराबबंदी पर मंथन कर रही है। पूरी तरह शराबबंदी की योजना बना रही है। उन्होंने कहा कि बिहार में शराबबंदी तो कर दी गई, लेकिन शराब की सात फैक्ट्रियां चल रही हैं। यानी हम नहीं पीएंगे, लेकिन दूसरों को पिलाएंगे। बंद करना है, तो फैक्ट्रियां बंद करें।
मनोज तिवारी ने केजरीवाल सरकार पर भी जमकर भड़ास निकाली। कहा कि सीएम ने दिल्ली को लंदन बनाने का वादा किया था, क्या हुआ। बड़ी आबादी को पानी की किल्लत से जूझना पड़ रहा है। टैंकर से बदबू वाले पानी की आपूर्ति की जा रही है। सीएम टैंकर माफिया से मिलकर 500 करोड़ की वसूली कर रहे हैं। अखिलेश के बारे में कहा कि वे ऐसे सीएम हैं, जो बलात्कारी को संरक्षण दे रहे हैं।
केजरीवाल सरकार पर निकाली भड़ास
गोविंदपुर में रिसॉर्ट संबोधि रिट्रीट का उद्घाटन
गोविंदपुरमें वास्तु विहार के रिसॉर्ट संबोधि रिट्रीट का उद्घाटन भी मनोज तिवारी ने किया। मौके पर संबोधि रिट्रीट के जीएम विकास विश्वास ने बताया कि प्रोजेक्ट में चार स्वीमिंग पुल, दिल्ली हाट मॉल, पांच एकड़ का पार्क, 1500 लोगों की क्षमता वाला विवाह मंडप, 350 लोगों की क्षमता वाला कॉन्फ्रेंस हॉल, रेस्टोरेंट-बार आदि हैं। उन्होंने गोविंदपुर में ही वास्तु विहार फेज टू में ग्राहकों को घर की चाबी सौंपकर प्रोजेक्ट का उद्घाटन किया।
सात एकड़ में फैला है फेज टू का प्रोजेक्ट
मनोजके साथ मौजूद वास्तु विहार के विनय तिवारी ने बताया कि कंपनी इस परियोजना में वन बीएचके फ्लैट से लेकर सेवन बीएचके बंगलों तक का निर्माण कर रही है। वन बीएचके फ्लैट मात्र 5.5 लाख रुपए, टू बीएचके फ्लैट 11 लाख, थ्री बीएचके बंगले सिर्फ 19 लाख रुपए में दिए जा रहे हैं। प्रोजेक्ट सात एकड़ में फैला है। इसके विस्तार की भी योजना है। मौके पर कंपनी के डायरेक्टर दिनेश तिवारी, डीएमडी आेंकार प्रसाद, ईडी जीतेंद्र सिंह, जीएम सुधीर सिंह, प्रोजेक्ट मैनेजर विकास सिंह, चंदन ठाकुर, दिलीप श्रीवास्तव आदि भी मौजूद थे।
कोलाकुसुमा में वास्तु विहार फेज 3 का उद्घाटन करते मनोज तिवारी।
hin_Deva hin_Deva hin_Deva hin_Deva hin_Deva bho_Deva mag_Deva hin_Deva hin_Deva hin_Deva bho_Deva